**Eleanor Hallowell Abbott** (Sra. *Fordyce Coburn*), nada en Cambridge (Massachusetts) o 22 de setembro de 1872 e finada en Portsmouth (Nova Hampshire) o 4 de xuño de 1958, foi unha escritora estadounidense. Contribuíu con frecuencia no *Ladies' Home Journal*.

Traxectoria
-----------

Era filla do clérigo Edward Abbott, quen editaba a publicación *Literary World*, e neta do notable escritor de textos infantís Jacob Abbott. Por influencia do seu pai e o seu avó, Eleanor medrou rodeada de literatura e relixión, o cal lle axudou a coñecer a literatos destacados como Henry Wadsworth Longfellow e Robert Lowell.

Tras asistir a escolas privadas en Cambridge, empezou a estudar en Radcliffe College. Unha vez completou os seus estudos, traballou como secretaria e mestra en Lowell State Normal School. Alí empezou a escribir poesías e historias curtas, con pouco éxito ao comezo. Foi só despois de que a revista *Harper's* aceptase dous dos seus poemas que a escritora viu que o seu traballo era prometedor. Máis adiante gañaría tres premios coas súas historias curtas, ofrecidos por *Collier's* e *The Delineator*.

En 1908, Abbott casou co Dr. Fordyce Coburn e trasladouse con el a Wilton, Nova Hampshire. O Dr. Coburn era asesor médico da Lowell High School, e en ocasións axudaba á súa esposa coa súa escritura. Logo do traslado, varias revistas de alta circulación aceptaron os seus traballos para ser publicados. Dous dos seus poemas foron aceptados por *Harper's Magazine* en 1909. Chegaría a publicar 75 historias curtas e 14 novelas románticas. *Being Little in Cambridge When Everyone Else Was Big* ("Ser pequena en Cambridge cando todos os demais eran grandes") é unha autobiografía escrita por Abbott acerca da súa nenez en Cambridge.

Abbott non tivo fillos. Faleceu en 1958 en Portsmouth.

A biblioteca da Universidade de Nova Hampshire mantén unha serie de textos orixinais das historias curtas de Abbott nas súas *Milne Special Collections*.

Traballos seleccionados
-----------------------

Primeira edición de *Molly Make-Believe*, 1910
* *Molly Make-Believe*, 1910
* *The Sick-a-Bed Lady (and other tales)*, 1911
* *The White Linen Nurse*, 1913
* *Little Eve Edgarton*, 1914
* *The Indiscreet Letter*, 1915
* *The Ne'er Do Much*, 1918
* *Love and Mrs. Kendrue*, 1919
* *Peace on Earth, Good-will to Dogs*, 1920
* *Silver Moon*, 1923
* *But Once A Year: Christmas Stories*, 1928
* *Being Little in Cambridge when Everyone Else was Big*, 1936

Notas
-----

1. ↑  Ehrlich, Eugene and Gorton Carruth.
2. ↑  "Eleanor Hallowell Abbott". *Cambridge Women's Heritage Project*. City of Cambridge, MA. Consultado o 8 de setembro de 2012.
3. ↑  HAMBLEN, ABIGAIL ANN.
4. ↑  "Abbott, Eleanor Hallowell". *Who Was Who Among North American Authors, 1921-1939*. Gale Research Co. 1976. ISBN 0810310414.
5. ↑  "Eleanor Hallowell Abbott (1872-1958)". University of New Hampshire. Arquivado dende o orixinal o 09 de xullo de 2010. Consultado o 21 de xuño de 2017.
6. ↑  "Abbott, Eleanor Hallowell."
7. ↑  Overton, Grant Martin (1918). *The Women Who Make Our Novels*. Moffat, Yard & Company.

Ligazóns externas
-----------------

* Obras de Eleanor Hallowell Abbott no Proxecto Gutenberg.

|  |  |
| --- | --- |
| Control de autoridades | 
* Wd: Q519064
* WorldCat
* VIAF: 91650185
* BAV: ADV10217687
* Europeana: ID
* FAST: 1803076
* Gutenberg: 5556
* ICCU: UTOV502339
* IMDb: nm0007963
* ISNI: 000000007819669X
* LCCN: no92023552
* LibriVox: 1628
* NLA: 35164794
* NTA: 139423427
* OBP: ID
* OL: OL2018224A
* openMLOL: 22320
* SNAC: w68062zz
* WomenWriters: ID

 |